PATVIRTINTA

Lentvario pradinės

mokyklos direktoriaus

2020 m. gruodžio 16 d.

įsakymu Nr. V-65

**TRAKŲ R. LENTVARIO PRADINĖS MOKYKLOS**

**UGDYMO ORGANIZAVIMO NUOTOLINIU BŪDU**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Trakų r. Lentvario pradinės mokyklos (toliau – mokykla) ugdymo organizavimo nuotoliniu būdu tvarkos aprašas reglamentuoja mokymo(si) ir ugdymo(si) (toliau – mokymo(si)) organizavimo nuotoliniu būdu tvarką. Ši tvarka skirta padėti mokyklos bendruomenei vykdyti ugdymo proceso organizavimą nuotoliniu būdu iki bus atnaujintas įprastas ugdymo(si) procesas.

2. Esant koronaviruso grėsmei, mokykla nuotoliniu būdu gali ugdyti mokinius nepriklausomai nuo to, ar šis būdas yra įteisintas mokyklos nuostatuose, ar ne. Organizuojant ugdymą laikinai nuotoliniu būdu, mokymo sutartys nekeičiamos.

3. Klasių mokytojai, dalykų mokytojai, neformaliojo ugdymo mokytojai, švietimo pagalbos specialistai ugdymą organizuoja nuotoliniu būdu.

4. Aprašas parengtas vadovaujantis 2020 m. gruodžio14 d. LR Vyriausybė nutarimu Nr. 1418.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

5. Siekiant pasirengti ugdymo procesą organizuoti nuotoliniu būdu, mokykla:

5.1. Įsivertina mokyklos pasirengimą dirbti nuotoliniu būdu: technologines galimybes, turimas skaitmenines priemones, mokytojų kompetenciją, mokinių amžių ir jų aplinkos socialinę ekonominę padėtį;

5.2. Mokykla pasirenka nuotolinio mokymosi aplinką, kuri užtikrintų ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ar nerealiuoju (asinchroniniu) laiku;

5.3. Paskiria skaitmeninių technologijų administratorių, kuris konsultuos mokytojus ir mokinius technologijų naudojimo klausimais;

5.4. Paskelbia mokyklos interneto svetainėje kontaktinę informaciją, kur mokytojai, mokiniai galėtų kreiptis dėl pagalbos nuotolinio mokymo(si) laikotarpiu.

5.5. Iki gruodžio 28 d. įvertina, ar mokymuisi nuotoliniu būdu visi mokiniai turi prieigą prie pasirinktos programinės ar skaitmeninės įrangos. Mokykla mokiniui sudaro galimybę namuose naudotis mokyklos planšetiniu kompiuteriu, jeigu šeima neturi galimybės vaiko aprūpinti nuotoliniam mokymuisi reikalingomis priemonėmis,

5.6. Iki 2021 m. sausio 4 d. mokyklos administracija per mokyklos interneto svetainę <http://www.lentvariopradinemokykla.lt> supažindina mokyklos bendruomenę su bendra mokyklos nuotolinio mokymo(si) organizavimo tvarka.

**III SKYRIUS**

**NUOTOLINIO MOKYMO VYKDYMAS**

6. Nuotolinis mokymas(sis) – tai nuoseklus savarankiškas mokymasis per atstumą, naudojantis informacinėmis komunikacinėmis technologijomis ir konsultuojant mokytojui, kai mokytojas ir mokinys yra atskirti erdvėje, o jų sąveika vyksta realiuoju (sinchroniniu) ir/ar nerealiuoju (asinchroniniu) laiku. Mokytojas neprivalo nuolatos būti prisijungęs  prie internetinių platformų, tačiau privalo užtikrinti mokinių ugdymo(si) proceso tęstinumą.

7. Mokiniai nuotoliniu būdu mokosi nuosekliai 5 dienas per savaitę pagal suderintą ir tėvams pateiktą pamokų tvarkaraštį.

8. Ugdymo organizavimui nuotoliniu būdu naudojamos nuotolinio mokymo(si) aplinkos:

8.1. MANO dienynas;

EMA pratybos;

EDUKA klasė;

ZOOM;

VIBER;

DISCORD;

LIVEWORKSHEET.

9. Mokymosi medžiaga gali būti skaitmeninė (užduotys pateikiamos skaitmeninėse aplinkose su nuorodomis) ar popierinė (mokinių turimi vadovėliai, pratybų sąsiuviniai ir kt.).

10. Mano dienynas – pagrindinė mokytojo, tėvų ir mokinių komunikacijos priemonė.

11. Elektroniniame dienyne „Mano dienynas“ mokytojai planuoja mokymo(si) turinį savaitei: skiria mokymosi užduotis, teikia nuorodas į reikalingą medžiagą ar informaciją, nurodo, kiek laiko mokiniai turės užduotims atlikti, fiksuoja vertinimus ir pan.

12. Specialiųjų ugdymosi poreikių turinčių mokinių mokymas(sis) organizuojamas tokiu pačiu būdu, išskyrus specialiąją klasę, kurioje mokiniai ugdomi pagal individualizuotą programą. Mokymosi medžiaga gali būti skaitmeninė (užduotys pateikiamos skaitmeninėse aplinkose su nuorodomis) ar popierinė (mokinių turimi vadovėliai, pratybų sąsiuviniai ir kt.). Mokytojai šiems mokiniams teikia jiems skirtas užduotis, interaktyvių svetainių nuorodas, rekomendacijas mokiniams bei tėvams.

13. Klasių mokytojai stebi pamokų lankomumą, konsultuoja mokinius ir tėvus dėl nuotolinio mokymosi organizavimo.

14. Mokinių pamokų lankomumo apskaita fiksuojama el. MANO dienyne pagal prisijungimus prie virtualios mokymo(si) aplinkos.

15. Tėvai apie vaiko sveikatos sutrikimus ir kitas pateisinamas nedalyvavimo pamokoje aplinkybes informuoja klasės mokytoją pranešimu el. MANO dienyne ar žinute.

16. Socialinė pedagogė vykdo prevencinę veiklą, organizuoja socialiai remtinų vaikų nemokamą maitinimą, kol mokymas vyksta nuotoliniu būdu.

17. Tėvai, norintys gauti pagalbą ar konsultaciją, kreipiasi į mokyklos švietimo pagalbos specialistus (socialinį pedagogą, specialųjį pedagogą, logopedą) per el. dienyną MANO dienyną.

**IV SKYRIUS**

**SKAITMENINIAI IŠTEKLIAI IR KITA PAGALBA**

18. Organizuojant nuotolinį mokymą, mokykla įvertina jau taikomas informacines sistemas ir (ar) virtualias aplinkas, kurios mokytojams ir mokiniams jau pažįstamos ir dirbti su jomis turi patirties.

19. Ugdymo programoms įgyvendinti, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:

19.1. Skaitmeninių priemonių paieška – Emokykla (http://lom.emokykla.lt/public/) ;

19.2. Ugdymo sodas (https://sodas.ugdome.lt/mokymo-priemones) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

19.3. Projekto „Mokyklų aprūpinimas gamtos ir technologinių mokslų priemonėmis“ medžiaga (<http://www.vedlys.smm.lt/>);

20. Nuorodos į kitą metodinę medžiaga nuotoliniam mokymui pagal dalykus bus nuolat atnaujinama ir pateikiama Nacionalinės švietimo agentūros interneto svetainėje (<https://www.nsa.smm.lt/nuotolinis>).

21. Siūloma kreiptis į kitas Lietuvos švietimo, mokslo ir studijų institucijas pasidalinti patirtimi ir pasirengti elementarius nuotolinio mokymosi aplinkų naudotojų vadovus, vaizdo paskaitų kambarių naudotojų vadovus ir pan. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu: https:/www.smm.lt/web/lt/smm-svietimas/informacija-atvykstantiems-is-usieniovykstantiems-i-usieni/isvykstantiems-gyventi-ir-mokytis-i-uzsieni.

22. Siūloma naudotis atviraisiais ištekliais kitomis kalbomis, pvz., anglų kalba Khan Academy (https://www.khanacademy.org/), „European Schoolnet“ (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių ir teikėjų (http://lreforschools.eun.org/web/guest, https://www.schooleducationgateway.eu/en/pub/ index.htm ir kt.).

**V SKYRIUS**

**BAIGIAMOSIOS NUOSTATOS**

23. Mokytojai dirba nuotoliniu būdu iš namų arba iš savo klasės mokykloje. Mokytojo darbo laikas reglamentuojamas pagal nustatytą darbo laiko grafiką ir pamokų tvarkaraštį.

24. Konsultacijos mokiniams ir tėvams vyksta mokytojo nustatytu laiku, likęs mokytojo darbo laikas skiriamas ruoštis pamokoms, vertinti ir analizuoti mokinių pasiekimus, fiksuoti mokymosi pažangą elektroniniame dienyne.

25. Nuotolinio mokymo(si) organizavimo kontrolę vykdo direktoriaus pavaduotoja ugdymui Edita Stražnickienė.

26. Mokinių asmens duomenys tvarkomi ir saugomi, vadovaujantis LR asmens duomenų teisinės apsaugos įstatymo nuostatomis bei kitais teisės aktais, reguliuojančiais asmens duomenų tvarkymą ir apsaugą.

27. Tėvai atsako už vaiko elgesį internete, saugo asmens duomenis ir nepažeidžia autorinių teisių.

28. Informacija apie nuotolinio mokymo(si) organizavimą skelbiama el. MANO dienyne, mokyklos interneto svetainėje <http://www.lentvariopradinemokykla.lt>